الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. آيمي چيَد واينهاوس (14 سپتمبر 1983 - 23 يوليه 2011) كانت مغنية ومؤلفة اغاني مشهوره بصوتها الكونترالتو القوى والتوزيع الالكتريك لانواع مزيكا زي R&B وسول وچاز. اول البوم لواينهاوس سنة 2003 "فرانك" كان ناجح على مستوى النقاد فى المملكه المتحده واترشح لجايزة Mercury Prize. الالبوم اللى عملته فى 2006 Back to Black واللي اترشحت عنه لست جوايز جرامي وخمسة تانية خدتهم وبكده بقت اول واحدة ست بريطانية تاخد خمس جوايز جرامي، تلاتة منهم من الاربعة الكبار واللي هما احسن ارتيست جديد واحسن تسجيل واحسن اغنية للسنة. فى 14 فبراير 2007 خدت جايزة BRIT احسن ارتيست بريطانية واترشحت كمان لجايزة احسن البوم بريطاني، خدت جايزة Ivor Novello 3 مرات. واينهاوس ماتت وعمرها 27 سنة يوم 23 يوليه 2011 فى بيتها فى لندن، البوليس قال ان سبب موتها هو انها تسممت بالكحول، عيلتها وصحابها راحوا الجنازة فى 26 يوليه 2011 وبعدها اتحرقت جثتها واتحط الرماد بتاعها جنب رماد جدتها.